《题徐吉云军门玉照》
清代·卢典

天生韬略罕能侔，知是名人起剪俦。万里沙涛经久测，半生戎马未曾休。

译材通达孚时望，儒将雍容重上游。一片雄心忘老至，虎头燕颔定封侯。

作者简介：字心简，光绪戊申岁贡。先生持躬谨饬，处世谦和，日手一编，勤学不辍。曾入徐吉云军门幕府。谢鼎镕年十二三岁时，曾受韵语帖括之学于先生云。